kardosdrur/scandi-wiki huggingface dataset:
Brodick Castle

Brodick Castle er en borg, der ligger uden for havnen i Brodick på Isle of Arran, en ø i Firth of Clyde, Skotland. Den har været sæde for hertugen af Hamilton, men ejes i dag af National Trust for Scotland. Det er en listed building i kategori A og det omkringliggende haveanlæg er inkluderet i Inventory of Gardens and Designed Landscapes in Scotland.

Se også 
 Borge og slotte i Skotland
 National Trust for Scotlands ejendomme

Referencer

Eksterne henvisninger 

Slotte i Skotland
National Trust for Scotlands ejendomme
Isle of Arran
Konflikten mellem Gaza og Israel

Konflikten mellem Gaza og Israel er en del af den større israelsk-palæstinensiske konflikt, men ligeledes også en del af den regionale magtkamp mellem forskellige regionale magter i Mellemøsten. Eksempelvis skal konflikten ses i lyset af den regionale konflikt mellem Iran og Saudi-Arabien, konflikten mellem Qatar og Saudi-Arabien samt konflikten mellem Egypten og Tyrkiet.

Konflikten opstod som følge af det islamistiske politiske parti Hamas' valgsejr i 2005 og 2006 i Gaza-striben og eskalerede, da det palæstinensiske selvstyre blev splittet mellem Fatah-regeringen på Vestbredden og Hamas-regeringen i Gaza. Denne magtkamp medførte en voldelige fordrivelse af Fatah i 2007, efter at Fatah tabte valget til Hamas. Palæstinensiske raketangreb mod Israel, israelske luftangreb på Gaza og den fælles egyptisk-israelske blokade af Gaza har forværret konflikten. Det internationale samfund anser vilkårlige angreb på civile og civil infrastruktur, der ikke skelner mellem civile og militære mål, for ulovlige i henhold til international lov.

Som en del af sin tilbagetrækningsplan fra 2005 fastholdte Israel eksklusiv kontrol over Gazas luftrum og territorialfarvande, fortsatte med at patruljere og overvåge Gazastribens ydre grænseområder (med undtagelse af dens sydligste grænse, som Egypten fastholdte kontrol over og hvor europæiske observatører overvåger grænsekrydsninger) og fortsatte med at overvåge og blokere Gazas kystlinje. Israel leverer og kontrollerer i vid udstrækning Gazas vandforsyning, elektricitet og kommunikationsinfrastruktur. I henhold til Human Rights Watch og Amnesty International er Israel fortsat en besættelsesmagt under international lov. USA har udtalt, at de i henhold til resolutioner fra både FN's Generalforsamling og FN's Sikkerhedsråd anser Gaza for at være en del af de "besatte palæstinensiske områder". Samtidig henviser Fatah-regeringen på Vestbredden – der internationalt anerkendes som den eneste repræsentant for staten Palæstina – til Gaza-striben som en del af den palæstinensiske stat og anerkender ikke Hamas-regeringen.

Som følge af konflikten har Israel optrappet sine forsvarsforanstaltninger i de sydlige del af landet. Dette omfatter bygning af befæstninger samt bunkere, udvikling af et alarmsystem og bygning af et luftforsvarssystem (Iron Dome). I henhold til flere NGO'er og FN-organer har de seneste krige samt blokaden af Gaza ført til forværrede levevilkår for den civile befolkning i Gaza.

Se også 
 Israels tilbagetrækning fra Gaza
 Israelsk-Libanesisk konflikt
 Liste over moderne konflikter i Mellemøsten
 Palæstinensisk politisk vold
 Sinai-oprør

Referencer 

Israel-Palæstina-konflikter
Sider med Webarchive-skabelon som henviser til Wayback Machine
Strome Castle

Strome Castle er en borg fra middelalderen, der i dag fremstår som ruin. Den ligger ud til Loch Carron i Stromemore, omkring 5 km sydvest for landsbyen Lochcarron, på hovedlandet mellem Loch Carron og Loch Kishorn, på vestkysten af det skotske højland.

Borgen blev oprindeligt opført af Alexander Macdonald, Lord of the Isles og jarl af Ross i 1400-tallet. I 1472 var borgen ejet af Clan MacDonald of Lochalsh og Alan MacDonald Dubh, 12. høvding afe Clan Cameron var konstabel på vegne af MacDonalds of Lochalsh.
Borgen blev ødelagt efter en belejring i 1602, og den fremstår i dag som en borggård og et tårn. I 1939 blev ruinen af Strome Castle overdraget til National Trust for Scotland, der ejer den i dag.

Se også 
 Borge og slotte i Skotland
 National Trust for Scotlands ejendomme

Referencer

Eksterne henvisninger 

Slotte i Skotland
National Trust for Scotlands ejendomme
Norma (supermarked)

Norma Lebensmittelfilialbetrieb Stiftung & Co. KG er en tysk discountsupermarkedskæde med over 1.450 butikker af navnet "Norma" i Tyskland, Frankrig, Østrig og Tjekkiet. I 2019 havde de 15.000 ansatte og en omsætning på 4,1 mia. euro.

I 1964 åbnede den første Norma-butik i Nürnberg.

Referencer 

Detailvirksomheder fra Tyskland
Etableret i 1964
Hellmann Worldwide Logistics

Hellmann Worldwide Logistics SE & Co. KG (før 1999 Gebr. Hellmann) er en tysk logistik- og transportvirksomhed. De udbyder transport og logistikløsninger indenfor luftfragt, søfragt, vejfragt og jernbanefragt. 
1871 begyndte Carl Heinrich Hellmann i Osnabrück som selvstændig speditør.

Referencer 

Transportvirksomheder fra Tyskland
Etableret i 1871
Krigsråd Mørks Minde

Krigsråd Mørks Minde, der er beliggende i Lille Kannikestræde 4, er en velgørenhedsorganisation med billig bolig for enker og ugifte kvinder fra de højere klasser i København, Danmark, oprettet af Emilie Henriette Mørk (Mørch) i 1864–65 til minde om hendes far, Claudius Mørch, som blev tildelt titlen krigsråd. Den nyklassicistiske bygning er opført af murermester Christian Aagaard i 1830-31. Den blev opført i det danske register over fredede bygninger og steder i 1950. Blandt de tidligere beboere kan nævnes skuespiller Ludvig Phister, kogebogsforfatter Anne Marie Mangor, maler Emil Carlsen og professor Nicolai Christopher Kall Rasmussen.

Litteratur 
Liss Hansen, Krigsrådens datter : anonyme skæbner i guldalderens København, 

Fredede bygninger i Danmark
Bygninger, konstruktioner og anlæg i Københavns Kommune
Etableret i 1864
Falsk flag

"Falsk flag" er et udtryk, der anvendes til at beskrive en situation, hvor en begivenhed eller en handling er iscenesat eller manipuleret af en gruppe eller en regering for at få det til at se ud som om, det er udført af en anden gruppe eller en anden regering. Dette gøres ofte for at skabe en undskyldning for at tage militære eller politiske handlinger mod den gruppe eller regering, der bliver beskyldt for handlingen.
Undertrykkende skydning

"Undertrykkende skydning" er en militær taktik, der bruges til at forhindre fjenden i at udføre visse handlinger ved at affyre en kontinuerlig strøm af skydning eller andre former for våben mod deres position. Det primære mål med undertrykkende skydning er at holde fjenden nede og begrænse deres evne til effektivt at besvare ilden eller manøvrere. Det anvendes ofte til at støtte fremrykkende tropper, beskytte venlige styrker eller give dække under taktiske bevægelser.
1. division 1955-56 (fodbold)

Danmarksturneringen 1955-56 var den 43. sæson om Danmarksmesterskabet i fodbold for herrer organiseret af DBU. AGF vandt mesterskabet for andet år i træk. Esbjerg fB blev nummer to.  Det var første gang, at to klubber udenfor København indtog de to første pladser i Danmarksturneringen.<p>
AGF sikrede mesterskabet på sidste spilledag d. 10. juni 1956 med en 4-1 sejr over AB foran 23.563 tilskuere på Aarhus Stadion, hvilket var ny stadionrekord. Esbjerg fB førte turneringen foran AGF med fem runder igen, men vandt ingen af klubbens sidste fem kampe. AGF vandt alle de sidste fem kampe.<p>
Køge BK, der vandt mesterskabet to år tidligere i sæsonen 1953-54, rykkede ned efter 18 år i den bedste række, og afløstes af Vejle BK, der for første gang kom i 1. division.

Stillingen

Resultater

Kilder 

Fodboldturneringer i Danmark
Gunnar Kjeldberg

Gunnar Kjeldberg (født 7. august 1921, død 13. april 1989) var en dansk fodboldspiller, der spillede i angrebet på AGF's guldalderhold i 1950'erne og var med til at vinde det danske mesterskab to gange,i 1955 og 1956. og DBU's landspokalturnering i 1955.<p>
Gunnar Kjeldberg debuterede for AGF som 18-årig i 1939. Året efter fik han job på Bornholm, hvor han de følgende 13 år opholdt sig og spillede for B 1910 Rønne.
I 1953 vendte han tilbage til Aarhus og meldte sig ind i AGF, hvor han spillede indtil 1956.<p>

5. juni 1955 skulle AGF i Idrætsparken i København vinde med to mål over AB for at blive mestre. AGF vandt 3-1 i en kamp, hvor Gunnar Kjeldberg med to scoringer og oplæg til det tredje mål med til at skaffe mesterskabet til Aarhus.<p>

I sæsonen 1955-56 blev Gunnar Kjeldberg 1. divisions topscorer med 18 mål i en alder af 34 år og 306 dage.

Gunnar Kjeldberg stoppede sin karriere som fodboldspiller halvvejs inde i sæsonen 1956-57.<p>

Fra 1965 til 1971 var han medlem af DBU's Udtagelseskomité.

Referencer

Eksterne henvisninger 
 

Personer fra Aarhus
Fodboldspillere fra Danmark
Fodboldspillere fra AGF
Daddy's Dyin': Who's Got the Will?

Daddy's Dyin': Who's Got the Will? er en amerikansk film fra 1990 af Jack Fisk.

Medvirkende 
 Beau Bridges som Orville Turnover
 Beverly D'Angelo som Evalita Turnover
 Tess Harper som Sara Lee Turnover
 Amy Wright som Lurlene Turnover
 Patrika Darbo som Marlene Turnover
 Judge Reinhold som Harmony
 Bert Remsen som Buford Turnover

Referencer

Eksterne henvisninger 

 

Amerikanske film fra 1990
Komediefilm fra USA
Dagudumuthala Dampathyam

Dagudumuthala Dampathyam er en indisk film fra 1990 af Relangi Narasimha Rao.

Medvirkende 
Akkineni Nageswara Rao som Raja Shekaram
Rajendra Prasad som Kishtaiah
Sharada som Lalitha
Vani Viswanath som Rekha
Ramya Krishna som Radha
Satyanarayana som Major Narasimham
Gummadi som Gopalam

Referencer

Eksterne henvisninger 

 

Indiske film fra 1990
Komediefilm fra Indien
Barbie (film)

Barbie er en amerikansk komedie-/fantasyfilm fra 2023 instrueret af Greta Gerwig.

Filmen er baseret på Barbie-universet udviklet af legetøjsfirmaet Mattel. Det er den første ikke-animerede spillefilm om Barbie efter utallige tegne- og animationsfilm om dukken. Filmen følger Barbie (Margot Robbie) og Ken (Ryan Gosling) i begivenheder, hvor de under en eksistentiel krise opnår selverkendelse. I filmen medvirker tillige bl.a. America Ferrera, Kate McKinnon, Issa Rae, Rhea Perlman, and Will Ferrell.

Filmen havde premiere i Los Angeles den 9. juli 2023 og blev sat op i hele USA den 21. juli af Warner Bros. Pictures. Filmen modtog generelt positive anmeldelser fra filmkritikere og havde allerede i begyndelsen af august samme år indspillet for mere end 1 milliard dollars. Det er første gang, at en film instrueret af en kvinde har omsat for mere end en milliard dollars.

Medvirkende 
 Margot Robbie som Barbie
 Ryan Gosling som Ken
 Kate McKinnon
 Alexandra Shipp
 Emma Mackey
 Hari Nef som Dr. Barbie
 Sharon Rooney
 Ana Cruz Kayne som Judge Barbie
 Michael Cera som Allan

Referencer

Eksterne henvisninger 

 

Amerikanske film fra 2023
Komediefilm fra USA
Teenage Mutant Ninja Turtles: Mutant Mayhem

Teenage Mutant Ninja Turtles: Mutant Mayhem er en amerikansk animationsfilm fra 2023 af Jeff Rowe.

Medvirkende 
 Micah Abbey som Donatello
 Shamon Brown Jr. som Michelangelo
 Nicolas Cantu som Leonardo
 Brady Noon som Raphael
 Hannibal Buress som Genghis Frog
 Rose Byrne
 John Cena som Rocksteady

Referencer

Eksterne henvisninger 

 

Amerikanske film fra 2023
Animationsfilm fra USA
Junior Messias

Walter Messias Júnior (født 13. maj 1991) er en brasiliansk professionel fodboldspiller, som spiller for Serie A-klubben Genoa, hvor han er lånt til fra AC Milan.

Klubkarriere

Tidlige karriere 
Efter at han var blevet frigjort af Cruzeiro i 2011, så flyttede han med sin familie til Italien, hvor han begyndte at arbejde med forskellige ting for at have en stabil indkomst. Han begyndte i sin fritid at spille på et amatørhold kaldet Sport Warique, som bestod af immigranter fra Peru. Det var imens han spillede for Sport Warique, at han blev opdaget af Ezio Rossi, som var træner for Casale i den fjerdebedste række. Han skrev her en semi-professionel kontrakt.

Messias imponerede hos Casale, og skiftede herefter til klubberne Chieri og Gozzano. I 2017-18 sæsonen spillede han en central rolle i, at Gozzano rykkede op i Serie C, den tredjebedste række.

Crotone 
Messias skiftede i januar 2019 til Serie B-klubben Crotone. Han var i 2019-20 sæsonen del af, at Crotone rykkede op i Serie A, og han havde hermed opnået at spille i alle fire professionelle rækker i Italien.

AC Milan 
Messias skiftede i august 2021 til AC Milan på en lejeaftale med en købsoption. Han scorede i november 2021 sit første mål i UEFA Champions League. Han var del af Milans trup, som vandt Serie A-mesterskabet i sæsonen, hvilke var hans første trofæ som professionel spiller.

I juli 2022 blev skiftet gjort permanent.

Genoa 
Messias skiftede i august 2023 til Genoa på en lejeaftale med en købsobligation.

Titler 
AC Milan
 Serie A: 1 (2021-22)

Referencer

Eksterne henvisninger 

Personer fra Belo Horizonte
Fodboldspillere fra Brasilien
Fodboldspillere fra FC Crotone
Fodboldspillere fra AC Milan
Fodboldspillere fra Genoa C.F.C.
VM i Banecykling 2024



VM i Banecykling 2024 i Ballerup Super Arena 

VM i Banecykling 2024 afholdes d. 16.-20. oktober 2024 i Ballerup Super Arena og mesterskaberne bliver dermed afholdt for tredje gang i Ballerup, ligesom man så det i 2002 og 2010. 

Det forventes at op mod 50 nationer vil deltage og arrangementet bliver en af de største sportsevents på dansk jord i 2024, hvor der skal køres i alle de klassiske banediscipliner, herunder bl.a. sprint, holdsprint, keirin, holdforfølgelse, omnium og parløb.

Arrangementet arrangeres af Danmarks Cykle Union og UCI. 

Den officielle hjemmeside for arrangementet findes her: https://trackcyclingworlds2024.com/
Canadian Open 2024

Canadian Open 2024 er en tennisturnering, der bliver spillet udendørs på hardcourtbaner i perioden . - . august 2024. Det er den 134. udgave af Canadian Open, og turneringen blev på grund af et sponsorat afviklet under navnet National Bank Open presented by Rogers. Rækkerne i herresingle og -double var en del af ATP Tour 2024, hvor de var sæsonens sjette turnering i kategorien ATP Tour Masters 1000, og de blev spillet i Stade IGA i Montréal. Kvindernes rækker var en del af WTA Tour 2024, hvor de tilhørte kategorien WTA 1000, og kampene blev afviklet i Aviva Centre i Toronto.

Præmier 

Den samlede præmiesum for Canadian Open 2024 andrager $ ???, der fordelte sig med $ ??? til mændenes rækker og $ ??? til kvinderne.

Herresingle

Hovedturnering 

I hovedturneringen deltog 56 spillere, der var fordelt på:
 ??? spillere, der havde kvalificeret sig i kraft af deres placering på ATP's verdensrangliste seks uger før turneringens start.
 ??? spillere, der havde modtaget et wildcard (markeret med WC).
 ??? spillere, der havde kvalificeret sig til hovedturneringen fra kvalifikationsturneringen (markeret med Q).
 ??? lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 28 spillere, der spillede om de sidste 7 ledige pladser i hovedturneringen. ??? af de 28 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damesingle

Hovedturnering 

I hovedturneringen deltog 56 spillere, der var fordelt på:
 ??? spillere, der havde kvalificeret sig i kraft af deres placering på WTA's verdensrangliste fire uger før turneringens start.
 ??? spillere, der havde modtaget et wildcard (markeret med WC).
 ??? spillere, der havde kvalificeret sig til hovedturneringen fra kvalifikationsturneringen (markeret med Q).
 ??? lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen. ??? af de 32 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble 

Turneringen havde deltagelse af 28 par, der fordelte sig på:
 ?? par, der havde kvalificeret sig i kraft af deres placering på ATP's verdensrangliste.
 ?? par, der havde modtaget et wildcard (markeret med WC).

Resultater

Damedouble 

Turneringen havde deltagelse af 28 par, der fordelte sig på:
 ?? par, der havde kvalificeret sig i kraft af deres placering på WTA's verdensrangliste.
 ?? par, der havde modtaget et wildcard (markeret med WC).

Resultater

Eksterne henvisninger 
 National Bank Open  
 ATP Tour - Canadian Open 2024 
 WTA - Canadian Open 2024

Noter 

2024
WTA Tour 2024
ATP Tour 2024
Strakonice

Strakonice (tjekkisk udtale: [ˈstrakoɲɪtsɛ] ; ) er en by i regionen Sydbøhmen i Tjekkiet med omkring 23.000 indbyggere.

Strakonice består af bydelene  Strakonice I og Strakonice II og landsbyerne Dražejov, Hajská, Modlešovice, Přední Ptákovice, Střela og Virt.

Geografi 
Strakonice ligger omkring 51 km nordvest for České Budějovice. Den ligger hovedsageligt  i den nordlige spids af České Budějovice-bassinet, men kommunens område strækker sig også til Blatná-højlandet mod nord og til foden af forbjergene til Bøhmerwald  mod syd. Det højeste punkt er bakken Velká Kakada med en højde på 564 moh.

Byen ligger ved sammenløbet af floderne Volyňka og Otava. Der er flere småsøer i området; de største af dem er Velkoholský og Blatský. I kommunen ligger naturreservatet Bažantnice u Pracejovic og naturmonumentet Tůně u Hajské.

Historie 

Den adelige familie Bavors af Strakonice byggede  i begyndelsen af det 13. århundrede et slot med voldgrav ved Otava-floden; den første skriftlige omtale af slottet er fra 1235. Den første skriftlige omtale af landsbyen Strakonice er fra 1243, hvor Sankt Wenzelskirken allerede eksisterede, og da Bavors donerede en del af slottet og flere landsbyer i nærheden til Johanniterordenen. I 1318 var Strakonice allerede en by.

Fra 1402 ejede Hospitalsridderne hele slottet samt det omkringliggende gods. I 1420 besatte den hussittiske kommandant Jan Žižka Strakonice, men det lykkedes ikke at erobre fæstningen. Strakonice Slot oplevede en omfattende rekonstruktion til en repræsentationsbolig for ordenens storpriorer i det 16. århundrede, de senere ændringer var kun mindre. Efter 30-årskrigen mistede slottet sin betydning.

I løbet af det 19. århundrede blev byen industrialiseret. I 1860'erne blev byen forbundet med České Budějovice og Plzeň med jernbane, hvilket hjalp dens videre udvikling.

Økonomi 

Siden det 19. århundrede var Strakonice et hovedproduktionssted for fez-hatte, og det blev også et industricenter kendt for produktion af motorcykler og håndvåben.

Strakonice er også kendt for sit bryggeri kaldet "Dudák – Burghers' Brewery Strakonice", der ligger i nærheden af slottet. Den producerer øl under mærket Strakonický Dudák . Strakonice Burghers' Brewery er det sidste bryggeri i Tjekkiet, der stadig er ejet af en by. Traditionen med ølbrygning i byen startede i 1367 og Borgerbryggeriet blev grundlagt i 1649.

Referencer 

 

Byer i Tjekkiet
Byer i Sydbøhmen
Jindřichův Hradec

Jindřichův Hradec ( [ˈjɪndr̝ɪxuːf ˈɦradɛts] () er en by i regionen Sydbøhmen i Tjekkiet med omkring 21.000 indbyggere. Den historiske bykerne er velbevaret og er beskyttet ved lov som et bymonumentreservat.

Bydelene Jindřichův Hradec I–V og landsbyerne Buk, Děbolín, Dolní Radouň, Dolní Skrýchov, Horní Žďár, Matná, Otín, Políkno og Radouňka er administrative dele af Jindřichův Hradec.

Geografi 
Jindřichův Hradec ligger omkring 42 km nordøst for České Budějovice  i Křemešník-højlandet . Det højeste punkt er bakken Rýdův kopec der er 553 meter  over havets overflade.

Byen ligger ved floden Nežárka, ved bredden af Vajgar-dammen, som er et af byens vartegn. Det er en 49 ha  stor fiskedam etableret i 1399. Der er en betydelig mængde andre damme i kommunens område.

Historie 

Forgængeren til nutidens by var en slavisk gord. Den første skriftlige omtale af Hradec er fra 1220, hvor et gotisk slot blev bygget af ejeren af godset, Jindřich 1. Vítkovec. I midten af 1200-tallet blev der grundlagt en bebyggelse ved slottet og opkaldt efter slottets grundlægger. Det nuværende navn Jindřichův Hradec er først dokumenteret i 1410.

I slutningen af det 16. århundrede, da Jindřichův Hradec var ejet af de sidste medlemmer af Hradec-familien, har byen nået toppen af sin udvikling. Husene og slottet blev ombygget fra gotisk til renæssancestil, og byen spredte sig ud over bymurene. Efter Trediveårskrigen i 1654 var Jindřichův Hradec den næststørste by i Kongeriget Bøhmen med 405 huse. Kort efter mistede den dog sin politiske betydning, og i slutningen af 1600-tallet aftog den også den økonomiske betydning.

I henholdsvis 1773 og 1801 blev byen beskadiget af store brande, og mange huse har gennemgået bygningsændringer. En del af bymuren blev revet ned, og en ny stor park blev etableret på grænsen mellem Gamle By og Ny By. I 1887 blev byen forbundet med jernbane med Veselí nad Lužnicí og Jihlava.

Økonomi 
Byens økonomi er hovedsageligt baseret på tjenesteydelser. Den største arbejdsgiver i byen er hospitalet. De største industrivirksomheder er DK Open (fødevareproducent) og Pollmann CZ (producent af bildele), der begge beskæftiger mere end 250 medarbejdere.

Transport 
Der er en smalsporet jernbane, der fører fra Jindřichův Hradec til Nová Bystřice. Det drives af selskabet Jindřichohradecké místní dráhy, og fungerer mest som en turistattraktion.

Referencer

Eksterne henvisninger 

 
 Official tourist portal
 Jindřichův Hradec Castle
 Travel guide

Byer i Tjekkiet
Byer i Sydbøhmen
Aksel Daniel Nielsen

Axel Daniel Nielsen (født 9. august 1918 i Aarhus, død 10. januar 2001 i Højbjerg) var en dansk fodboldspiller, som spillede målmand i AGF.

Aksel Daniel Nielsen debuterede for AGF som 18-årig, og fik debut på det danske landshold som blot 20-årig i 1938 i en landskamp mod Finland i Helsinki. Han fik yderligere to landskampe i efteråret 1938.

Aksel Daniel Nielsen stoppede allerede som 24-årig med at spille fodbold. I et interview til Aarhus Stiftstidende sagde han, at han havde mistet lysten til at spille fodbold, bl.a. fordi han syntes, holdkammeraterne i AGF var for useriøse med deres træning.

Referencer

Eksterne henvisninger 
 

Personer fra Aarhus
Fodboldspillere fra Danmark
Fodboldlandsholdsspillere fra Danmark
Fodboldspillere fra AGF
Danskere i 1900-tallet
Verna Vestergaard

Verna Vestergaard (ukendt fødselsår - formentlig 1950 – død 1996) var en formodet dansk morder. I 1996 blev hun anholdt og sigtet for drabet på den 73-årige skorstensfejerenke Erna Brøchner Poulsen i Thisted. Senere blev hun også sigtet for drabsforsøg med rottegift eller blodfortyndende medicin på en 60-årig mand i Klitmøller samt drabsforsøg på to betjente under en en transport til arresten. Drabet fandt sted den 17. januar 1996 om morgenen i Ernas hjem på Dragsbækvej i Thisted. Hun havde svære skader i baghovedet efter at være blevet slået flere gange med en tung genstand. Hun fik kraniebrud og døde dagen efter på hospitalet af sine kvæstelser. Sagen blev efterforsket af Rigspolitiets Rejsehold. Verna nåede aldrig at blive retsforfulgt. Hun tog sit eget liv, mens hun sad i arresten i Viborg.

I 2000 viste DR-serien Rejseholdet et afsnit, som var direkte inspireret af sagen. I 2020 viste DR-programmet Når kvinder slår ihjel to afsnit omkring sagen. I 2022 udgav tidligere drabschef Ove Dahl, Kurt Kragh og forfatter Stine Bolther bogen "Fra drab til dom".

Bibliografi 
Sagen omtales i bogen:
 Fra drab til dom: drabscheferne - Politikens Forlag (2022)

Referencer 

Begivenheder i 1996
Uopklarede mord
Personer der har begået selvmord
Thisted